חדשות 2: "היא חנקה את רוני בגרב, נטלי ישבה ובכתה"
20/03/2013 11:02 | "היא חנקה את רוני בגרב, נטלי ישבה ובכתה"
לפני כחודש רצחה מיכל אלוני את שתי בנותיה בבית המשפחה ברעננה. היום הוגש נגדה כתב אישום בגין 2 מקרים של רצח בכוונה תחילה. כתב האישום מתאר את התמונה המזעזעת בחדר בו נרצחו רוני ונטלי הקטנות: "כשהיא אוחזת בידה גרב, ניגשה אל רוני ז"ל, כרכה והידקה את הגרב סביב צווארה. את המעשה ביצעה הנאשמת לעיני בתה נטלי"
חנקה את שתי בנותיה למוות באכזריות אין קץ: פרקליטות מחוז מרכז הגישה הבוקר כתב אישום חמור נגד מיכל אלוני, שמואשמת בשני מקרים של רצח בכוונה תחילה, לאחר שחנקה את בנותיה נטלי בת ה-4.5 ורוני בת ה-6 ז"ל.סעיף אחר סעיף, מתואר בכתב האישום כיצד בוצע הרצח הכפול והמזעזע. "בתאריך 10.11.10, בסביבות השעה 06:40, עזב עמוס (האב) את הדירה והלך למקום עבודתו. אחריו, בסמוך לאחר השעה 08:00, עזבה גם אדל (אמה של מיכל) את הדירה"."בדירה נותרו הנאשמת ושתי בנותיה, כשהן ישנות בחדר, וכן האח דניאל, שהיה בחדרו. באותו בוקר, כפי שארע גם בימים נוספים קודם לכן, לא הוציאה הנאשמת את בנותיה לגן ולבית הספר", נכתב. בכתב האישום מפורט כיצד התקשר האב עמוס לאחיה של אלוני, לאחר שניסה להתקשר למיכל - שלא ענתה לו."עמוס ביקש מדניאל לבדוק האם הבנות הלכו לבית הספר ולגן ודניאל השיב לו, לאחר שהקשיב לקולות שבקעו מן החדר הסגור, בו שהו באותה עת הנאשמת ובנותיה, כי הוא שומע אותן וכי הן נמצאות בבית", נכתב."נטלי שכבה על המיטה הסמוכה ובכתה"